open-index/open-wikipedia-markdown huggingface dataset:
ตราแผ่นดินของเวลส์

**ตราแผ่นดินของ[[เวลส์]]** มีต้นกำเนิดในปี พ.ศ. 2493 คือ รูปสิงโตโบราณแห่งเวลส์ มีลำตัวสีแดงและลำตัวสีเหลือง โดยสิงโตโบราณสีแดงบนช่องสี่เหลี่ยมพื้นสีเหลือง และ สิงโตโบราณสีเหลืองบนช่องสี่เหลี่ยมพื้นแดง มีทั้งหมด 4 ตัวอยู่ในโล่และเหนือโล่มีมงกุฎราชินีสีเหลืองวางอยู่  ซึ่งในปี พ.ศ. 2551 ได้มีการบังคับใช้ตราใหม่

วเวลส์
หมวดหมู่:เวลส์
หมวดหมู่:ตราแผ่นดินประจำดินแดนที่ไม่ใช่รัฐอธิปไตย
ซัมเดย์/บอยส์&เกิลส์

**ซัมเดย์/บอยส์&เกิลส์** () เป็นซิงเกิลหมายเลข 12 หรือซิงเกิลที่ 30 ของคุมิ โคดะ  เป็นซิงเกิลสุดท้ายของโปรเจกต์ 12 ซิงเกิล 12 สัปดาห์     วางจำหน่ายในวันที่ 22 กุมภาพันธ์  พ.ศ. 2549  โดยเปิดตัวที่อันดับที่ 3 ของออริกอนชาร์ต  มียอดขายรวมมากกว่า 90,000 แผ่น  

ซึ่งเพลง Someday เป็นเพลงประกอบละครญี่ปุ่นเรื่อง "ชินเกียวโตเมคิวอันไน ซีซั่น 8"  และเพลง Boys♡Girls เป็นเพลงประกอบภาพยนตร์เรื่อง "โฮสท์คลับเด็ด เจ็ดหนุ่มฮอต" (WATERS)

มิวสิกวิดีโอเพลง Someday  เป็นเรื่องราวตอนจบของมิวสิกวิดีโอ Wish your Happiness & Love ที่มีมิวสิกวิดีโอเพลง you,  feel  และLies

ธีมของปกซิงเกิล Someday / Boys♡Girls คือ เกอิชาในชุดกิโมโนในประเทศญี่ปุ่น

## รายชื่อเพลง
# Someday 
# Boys♡Girls  
# Someday (instrumental) 
# Boys♡Girls (instrumental) 

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
ไทยเมล์

**ไทยเมล** ()  เป็นบริการจดหมายอิเล็กทรอนิกส์แบบบอกรับสมาชิกโดยไม่เสียค่าใช้จ่าย (Free e-mail)  รายแรกของประเทศไทย ก่อตั้งขึ้นในวันที่ 15 เมษายน พ.ศ. 2540 โดยบริษัท เอ.อาร์. อินฟอร์เมชัน แอนด์ พับลิเคชัน จำกัด (ชื่อย่อ: ARiP;  เออาร์ไอพี)  ปัจจุบันปิดให้บริการแล้ว

## ประวัติ
ไทยเมลก่อตั้งโดยเออาร์ไอพี ด้วยวัตถุประสงค์ เพื่อให้คนไทยสามารถใช้ประโยชน์จากอินเทอร์เน็ตได้อย่างเต็มที่ โดยไม่รอให้รัฐอุปถัมภ์ จึงเริ่มดำเนินการในวันที่ 15 เมษายน พ.ศ. 2540 ซึ่งในช่วงนั้น ประเทศไทยมีผู้ใช้อินเทอร์เน็ต อยู่เพียงไม่กี่หมื่นรายเท่านั้น ไทยเมล์หยุดให้บริการในวันที่ 1 กันยายน พ.ศ. 2557

## อ้างอิง

## แหล่งข้อมูลอื่น
* เว็บไซต์ไทยเมล์อย่างเป็นทางการ 

หมวดหมู่:โปรแกรมประยุกต์บนเว็บ
หมวดหมู่:เออาร์ไอพี
หมวดหมู่:เว็บเมล
หมวดหมู่:เว็บไซต์ในประเทศไทย
หมวดหมู่:บริษัทของไทยที่ปิดกิจการ
โรงพยาบาลหัวเฉียว

**โรงพยาบาลหัวเฉียว** เป็นโรงพยาบาลเอกชนทั่วไป (General Hospital) ที่ไม่มุ่งแสวงหาผลกำไร ในสังกัดมูลนิธิป่อเต็กตึ๊ง ให้บริการทุกสาขาการแพทย์โรงพยาบาลหัวเฉียว ก่อตั้งโดยมูลนิธิป่อเต็กตึ๊ง เริ่มจากเป็นสถานพยาบาลผดุงครรภ์เล็ก ๆ เปิดให้บริการทำคลอด ทั้งในและนอกสถานที่ ตั้งแต่ พ.ศ. 2481 มีสถิติคนไข้นอกเพิ่มขึ้นเป็นลำดับจนสถานที่ไม่สามารถรองรับผู้มารักษาได้ แม้แต่ใน ช่วง พ.ศ. 2485 ซึ่งเป็นช่วงสงครามโลกครั้งที่ 2 ที่กรุงเทพฯ ถูกโจมตี แพทย์และพยาบาลยังคงให้บริการทำคลอดและรักษาพยาบาลอย่างไม่ย่อท้อ

เมื่อสงครามสิ้นสุดลงเนื่องจากประชากรในกรุงเทพฯเพิ่มขึ้นอย่างรวดเร็ว คณะกรรมการบริหารมูลนิธิป่อเต็กตึ๊งดำริให้ย้ายโรงพยาบาลฯ จากบริเวณหลังวัดเทพศิรินทราวาสมายังบริเวณถนนบำรุงเมือง เขตป้อมปราบศัตรูพ่าย และเริ่มต้นโครงการก่อสร้างอาคารถาวรและทันสมัยสมบูรณ์แบบขึ้นเพื่อรองรับ การบริการรักษาพยาบาลครอบคลุมทุกสาขาโรคโดยไม่คำนึงถึง เชื้อชาติ ศาสนาและฐานะ

อาคาร 22 ชั้น จึงได้กำเนิดขึ้นใน พ.ศ. 2513 ด้วยความร่วมมือและแรงใจของผู้มีจิตศรัทธา บริจาคทรัพย์สมทบทุนก่อสร้างและจัดซื้ออุปกรณ์ทางการแพทย์อย่างไม่ขาดสาย การก่อสร้างเสร็จสิ้นลงใน พ.ศ. 2521 และเปิดบริการในวันที่ 19 มิถุนายน พ.ศ. 2521

วันที่ 8 พฤษภาคม พ.ศ. 2522 พระบาทสมเด็จพระมหาภูมิพลอดุลยเดชมหาราช บรมนาถบพิตร พร้อมด้วย สมเด็จเจ้าฟ้าฯ กรมพระศรีสวางควัฒน วรขัตติยราชนารี ได้เสด็จพระราชดำเนินทรงประกอบพิธีเปิดอาคาร 22 ชั้น โรงพยาบาลหัวเฉียว อย่างเป็นทางการ

ปัจจุบัน โรงพยาบาลหัวเฉียว เติบโตก้าวหน้าขึ้นเป็นโรงพยาบาลทั่วไป (GENERAL HOSPITAL) ให้บริการทุกสาขาการแพทย์ และมุ่งมั่นที่จะดำเนินตามรอยปณิธานของหลวงปู่ไต้ฮง พร้อมให้บริการด้วยคุณภาพมาตรฐาน HA (Hospital Accreditation)

## รายชื่อ

## อ้างอิง

## แหล่งข้อมูลอื่น
* เว็บไซต์โรงพยาบาลหัวเฉียว
* 
* คณะกรรมการ 

ห
หมวดหมู่:โรงพยาบาลเอกชน
วินด์

**วิน** () เป็นซิงเกิลหมายเลข 11 หรือซิงเกิลที่ 29 ของคุมิ โคดะ  เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์     วางจำหน่ายในวันที่ 15 กุมภาพันธ์  พ.ศ. 2549  โดยเปิดตัวที่อันดับที่ 3 ของออริกอนชาร์ต  จำกัดจำนวนแค่ 5 หมื่นแผ่นเท่านั้น

เพลง WIND เป็นเพลงประกอบรายการ "Fuji TV's Torino 2006 Relay" ของฟูจิทีวีในประเทศญี่ปุ่น

มิวสิกวิดีโอเพลง WIND  เป็นเรื่องราวของนักวิทยาศาสตร์ที่รับบทโดยคุมิ โคดะทำการทดลองเฟื่อให้โลกสวยงาม  แต่ก็ทดลองผิดพลาดทุกครั้ง  โดยมิวสิกวิดีโอเพลงนี้มีสุนัขของคุมิที่ชื่อว่า "รัม" เล่นมิวสิกวิดีโอนี้ด้วย

ธีมของปกซิงเกิล WIND คือ เสื้อผ้าตามแฟชั่นของประเทศอิตาลี

## รายชื่อเพลง
 
# WIND
# WIND(instrumental) 

## การแสดงสด
* 31 มีนาคม พ.ศ. 2549 - Music Station
* 31 พฤษภาคม พ.ศ. 2551 - Music Fair21

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
คาเมน (เพลง)

**คาเมน ฟีต. [[ทัตสึยะ อิชิอิ]]** (仮面 / *Mask*) (เขียนตามแบบเป็น *KAMEN feat. 石井竜也*) เป็นซิงเกิลที่ 10 ใน *12 Single Collection* ของโคดะ คูมิ และร่วมแสดงกับทัตสึยะ อิชิอิ นักร้องนำของโคเมะโคเมะคลับ *คาเมน* วางจำหน่ายแบบจำกัดเพียง 50,000 แผ่น เพลงนี้เปิดตัวติดอันดับ 3 ในออริคอนและติดชาร์ตเป็นเวลา 6 สัปดาห์

ธีมของปกซิงเกิลคือ ชุดระบำชาวเกาะฮาวาย

## รายชื่อเพลง
(ข้อมูล)

## อ้างอิง

#Avex Network (2006), Koda Kumi Official Web Site
#Well Come Voice (2006), T-Stone.com

หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
อิมาสุกุโฮชิอิ

**อิมาสุกุโฮชิอิ** () เป็นซิงเกิลหมายเลข 09 หรือซิงเกิลที่ 27 ของคุมิ โคดะ  เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์     วางจำหน่ายในวันที่ 1 กุมภาพันธ์  พ.ศ. 2549  โดยเปิดตัวที่อันดับที่ 5 ของออริกอนชาร์ต  จำกัดจำนวนแค่ 5 หมื่นแผ่นเท่านั้น  โดยเวอร์ชันเกาหลีใช้ชื่อว่า "지금 바로 원해요"

เพลงอิมาสุกุโฮชิอิเป็นเพลงคัฟเวอร์จากเพลง Those Days ของวง Sugar Soul เมื่อปี พ.ศ. 2540

ธีมของปกซิงเกิล 今すぐ欲しい คือ ชุดประจำชาติฝรั่งเศส

## รายชื่อเพลง

# 今すぐ欲しい 
# 今すぐ欲しい (instrumental) 

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
อำเภอโพธิ์ไทร

**โพธิ์ไทร** เป็นอำเภอหนึ่งในจังหวัดอุบลราชธานี อยู่ริมแม่น้ำโขง

## ที่ตั้งและอาณาเขต
อำเภอโพธิ์ไทรตั้งอยู่ทางทิศตะวันออกเฉียงเหนือของจังหวัดอุบลราชธานี ห่างจากตัวจังหวัด 96 กิโลเมตร และห่างจากกรุงเทพมหานคร 725 กิโลเมตร มีอาณาเขตติดต่อกับพื้นที่การปกครองข้างเคียงดังนี้
* **ทิศเหนือ** ติดต่อกับอำเภอเขมราฐและอำเภอนาตาล 
* **ทิศตะวันออก** ติดต่อกับแขวงสาละวัน (ประเทศลาว)
* **ทิศใต้** ติดต่อกับอำเภอศรีเมืองใหม่
* **ทิศตะวันตก** ติดต่อกับอำเภอตระการพืชผล อำเภอกุดข้าวปุ้น และอำเภอเขมราฐ

## ประวัติศาสตร์
เมื่อประมาณปี พ.ศ. 2321-2322 ท้าวคำผง ท้าวทิดพรม และท้าวก่ำ บุตรของพระวอ พระตา ได้หนีภัยสงครามพระเจ้าสิริบุญสาร เจ้านครเวียงจันทน์ เข้ามาพึ่งพระบรมโพธิสมภารสมเด็จพระเจ้าตากสินมหาราช ได้มาสร้างเมืองขึ้นที่บริเวณดงอู่ผึ้ง ใกล้ลำน้ำมูล (ซึ่งในปัจจุบันคือที่ตั้งของจังหวัดอุบลราชธานี) ต่อมาได้มีกลุ่มคนอพยพเข้ามาอยู่ในท้องที่ของเมืองเขมราฐ โดยตั้งบ้านเรือนอยู่ที่บ้านซังและบ้านเก่า ห่างจากบ้านโพธิ์ไทรไปทางทิศตะวันตกประมาณ 1 กิโลเมตร เมื่อมีผู้คนมากขึ้นจึงได้เคลื่อนย้ายมาตั้งรกรากอยู่ที่บ้านกลางและบ้านหนองคูณ เมื่อประมาณปี พ.ศ. 2365 และตั้งชื่อบ้านว่า **บ้านโพธิ์ไทร** โดยถือเอาความศักดิ์สิทธิ์และความสำคัญของต้นโพธิ์และต้นไทรซึ่งอยู่ตั้งที่วัดศรีบุญเรือง  และมีนายอิธิราช  คุณพาที  เคยเป็นผู้ปกครองบ้านโพธิ์ไทรในยุดหนึ่ง  

เมื่อวันที่ 13 พฤษภาคม พ.ศ. 2521 ได้มีประกาศกระทรวงมหาดไทยแบ่งท้องที่อำเภอเขมราฐ จังหวัดอุบลราชธานี จำนวน 3 ตำบล คือ ตำบลโพธิ์ไทร ตำบลม่วงใหญ่ และตำบลสำโรง ตั้งเป็น **กิ่งอำเภอโพธิ์ไทร** และต่อมาก็ได้รับการยกฐานะขึ้นเป็น **อำเภอโพธิ์ไทร** ตามพระราชกฤษฎีกาตั้งอำเภอพญาเม็งราย อำเภอพบพระ อำเภอทับคล้อ อำเภอบ้านโคก และอำเภอโพธิ์ไทร เมื่อปี พ.ศ. 2530 ประกาศในราชกิจจานุเบกษา ฉบับพิเศษ ลงวันที่ 12 สิงหาคม พ.ศ. 2530

## การแบ่งเขตการปกครอง
### การปกครองส่วนภูมิภาค
อำเภอโพธิ์ไทรแบ่งพื้นที่การปกครองออกเป็น 6 ตำบล 71 หมู่บ้าน ได้แก่

### การปกครองส่วนท้องถิ่น
ท้องที่อำเภอโพธิ์ไทรประกอบด้วยองค์กรปกครองส่วนท้องถิ่น 7 แห่ง ได้แก่
* **เทศบาลตำบลโพธิ์ไทร** ครอบคลุมพื้นที่บางส่วนของตำบลโพธิ์ไทร
* **เทศบาลตำบลนครโพธิ์ไทร** ครอบคลุมพื้นที่ตำบลโพธิ์ไทร (เฉพาะนอกเขตเทศบาลตำบลโพธิ์ไทร)
* **เทศบาลตำบลสารภี** ครอบคลุมพื้นที่ตำบลสารภีทั้งตำบล
* **องค์การบริหารส่วนตำบลม่วงใหญ่** ครอบคลุมพื้นที่ตำบลม่วงใหญ่ทั้งตำบล
* **องค์การบริหารส่วนตำบลสำโรง** ครอบคลุมพื้นที่ตำบลสำโรงทั้งตำบล
* **องค์การบริหารส่วนตำบลสองคอน** ครอบคลุมพื้นที่ตำบลสองคอนทั้งตำบล
* **องค์การบริหารส่วนตำบลเหล่างาม** ครอบคลุมพื้นที่ตำบลเหล่างามทั้งตำบล

## สถานที่ท่องเที่ยว
* สามพันโบก
* หาดสลึง
* ภูสมุย
* ผาชัน
* ภูป้อม
* เสาเฉลียงใหญ่
* วัดป่าภูสูง เครือข่ายวัฒนธรรมตำบลเหล่างาม

## สถานศึกษา
โรงเรียนมัธยม สพฐ.
* โรงเรียนโพธิ์ไทรพิทยาคาร 
* โรงเรียนเหล่างามพิทยาคม

โรงเรียนขยายโอกาส 
โรงเรียนบ้านดอนเย็นใต้ 
โรงเรียนบ้านคำกลาง
โรงเรียนบ้านโสกชัน
โรงเรียนบ้านม่วงใหญ่
โรงเรียนบ้านจอมปลวกสูงสร้างกุง
โรงเรียนบ้านโป่งเป้า
โรงเรียนวุฒิศึกษา โรงเรียนบ้านนาขาม

พโธิ์ไทร

หมวดหมู่:เขตแดนไทย–ลาว
โนริเกร็ต (คุมิ โคดะ)

**โนริเกร็ต** () เป็นซิงเกิลหมายเลข 08 หรือซิงเกิลที่ 26 ของคุมิ โคดะ เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์     วางจำหน่ายในวันที่ 25 มกราคม พ.ศ. 2549  โดยเปิดตัวที่อันดับที่ 4 ของออริกอนชาร์ต มียอดขายรวมมากกว่า 131,000 แผ่น ซึ่งซิงเกิลนี้จะแตกต่างจากซิงเกิลที่ผ่านมาเพราะไม่ได้จำกัดจำนวนแค่ 5 หมื่นแผ่น โดยเพลง No Regret เป็นเพลงประกอบการ์ตูนเรื่องแสบซ่าส์ ผ่ากฎเทพ  ส่วนเพลงหน้าบีอย่าง Rain (Unplugged Version) ซึ่งเป็นเพลงจากอัลบั้ม "feel my mind" โดยเป็นเวอร์ชันคอนเสิร์ต ส่วนเพลงบรรเลงเป็นเวอร์ชันในอัลบั้ม

ธีมของปกซิงเกิล No Regret คือ ชุดส่าหรีของประเทศอินเดีย

## รายชื่อเพลง
# No Regret 
# Rain (Unplugged Version)  
# No Regret-Instrumental- 
# Rain-Album Version Instrumental-  

## การแสดงสด
* 27 มกราคม พ.ศ. 2549 - Music Station - No Regret

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
แคนดี (ซิงเกิล)

"**แคนดี**" () เป็นซิงเกิลหมายเลข 07 หรือซิงเกิลที่ 25 ของคุมิ โคดะ เป็น 1 ใน 12 ซิงเกิลของโครงการ *12 ซิงเกิล 12 สัปดาห์ * ออกจำหน่ายในวันที่ 18 มกราคม  พ.ศ. 2549 ในประเทศญี่ปุ่น เปิดตัวที่อันดับที่ 3 ของชาร์ตออริกอน

มิวสิกวิดีโอเพลง "แคนดี" เป็นเรื่องราวของเจ้าหญิงคุมิลงมาเกิดที่โลกมนุษย์จนกลายเป็นจุดให้เกิดเรื่องราวต่อมาในมิวสิกวีดีโอเพลง you

ธีมของปกซิงเกิล "แคนดี" คือ ชุดของชนเผ่าพื้นเมืองทวีปแอฟริกา

## รายชื่อเพลง
 
# Candy feat.Mr.Blistah 
# Candy feat.Mr.Blistah (Instrumental)   

## ชาร์ต
;ชาร์ตออริกอน 

หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลในปี พ.ศ. 2549
อำเภอโคกโพธิ์ไชย

**โคกโพธิ์ไชย** เป็นอำเภอขนาดกลางแห่งหนึ่งของจังหวัดขอนแก่น อยู่ห่างจากอำเภอเมืองขอนแก่นไปทิศตะวันตกเฉียงใต้ประมาณ 72 กิโลเมตร

## ที่ตั้งและอาณาเขต
อำเภอโคกโพธิ์ไชยตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอมัญจาคีรี
* **ทิศตะวันออก** ติดต่อกับอำเภอมัญจาคีรีและอำเภอชนบท
* **ทิศใต้** ติดต่อกับอำเภอแวงใหญ่ และอำเภอคอนสวรรค์ (จังหวัดชัยภูมิ)
* **ทิศตะวันตก** ติดต่อกับอำเภอคอนสวรรค์และอำเภอแก้งคร้อ จังหวัดชัยภูมิ
## ภูมิศาสตร์
*มีแม่น้ำชีไหลผ่าน
*มี "กุดนาแซง" เป็นบึงขนาดใหญ่ และเป็นแหล่งน้ำดิบสำหรับทำน้ำประปา

## ประวัติ
ท้องที่อำเภอโคกโพธิ์ไชยเดิมเป็นส่วนหนึ่งของอำเภอมัญจาคีรี ทางราชการได้แบ่งพื้นที่การปกครองออกมาจัดตั้งเป็น **กิ่งอำเภอโคกโพธิ์ไชย** ตามประกาศกระทรวงมหาดไทยเมื่อวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน ต่อมาจึงได้มีพระราชกฤษฎีกายกฐานะขึ้นเป็น **อำเภอโคกโพธิ์ไชย** ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอโคกโพธิ์ไชยมีเขตการปกครองรวม 4 ตำบล แต่ละตำบลแบ่งออกเป็นหมู่บ้านรวม 40 หมู่บ้าน ได้แก่

### การปกครองส่วนท้องถิ่น
ท้องที่อำเภอโคกโพธิ์ไชยประกอบด้วยองค์กรปกครองส่วนท้องถิ่น 5 แห่ง ได้แก่
* **[[เทศบาลตำบลบ้านโคก (จังหวัดขอนแก่น)|เทศบาลตำบลบ้านโคก]]** ครอบคลุมพื้นที่บางส่วนของตำบลบ้านโคก
* **เทศบาลตำบลโพธิ์ไชย** ครอบคลุมพื้นที่ตำบลโพธิ์ไชยทั้งตำบล
* **เทศบาลตำบลนาแพง** ครอบคลุมพื้นที่ตำบลนาแพงทั้งตำบล
* **[[เทศบาลตำบลภูผาแดง (จังหวัดขอนแก่น)|เทศบาลตำบลภูผาแดง]]** ครอบคลุมพื้นที่ตำบลบ้านโคก (เฉพาะนอกเขตเทศบาลตำบลบ้านโคก)
* **องค์การบริหารส่วนตำบลซับสมบูรณ์** ครอบคลุมพื้นที่ตำบลซับสมบูรณ์ทั้งตำบล

## บุคคลที่มีชื่อเสียง
* พระครูสุวรรณธรรมากร (หลวงปู่แขม จารุวัณโณ) พระมหาเถราจารย์ อดีตเจ้าอาวาสวัดจันทรสิรินทราวาส , อดีตเจ้าคณะอำเภอมัญจาคีรี และเจ้าคณะอำเภอโคกโพธิ์ไชย
* สมคิด สิงสง นักเขียนนักพัฒนา

## ศาสนสถาน
### วัดราษฏร์ในอำเภอโคกโพธิ์ไชย
#### วัดราษฏร์มหานิกาย
* วัดอัมพาผล ตำบลบ้านโคก
* วัดจันทรสิรินทราวาส ตำบลบ้านโคก
* วัดหนองคูสุวรรณาราม ตำบลบ้านโคก 
* วัดทุ่งสว่าง ตำบลบ้านโคก
* วัดชมภู ตำบลบ้านโคก
* วัดโพธิ์ศรี ตำบลบ้านโคก 
* วัดกองศรี ตำบลโพธิ์ไชย
* วัดเกษามคม ตำบลโพธิ์ไชย
* วัดทุ่งสว่าง ตำบลโพธิ์ไชย
* วัดมัชฌิมาวาส ตำบลโพธิ์ไชย
* วัดสระทอง ตำบลโพธิ์ไชย
* วัดหงษ์ทอง ตำบลโพธิ์ไชย
* วัดโนนศิลา ตำบลนาแพง
* วัดชัยมงคล ตำบลนาแพง
* วัดสะอาด ตำบลนาแพง
* วัดสาลวัน ตำบลนาแพง
* วัดสว่าง ตำบลนาแพง
* วัดสว่างอารมณ์ ตำบลนาแพง
* วัดตะคลอง ตำบลซับสมบูรณ์
* วัดสะอาดชมภู ตำบลซับสมบูรณ์
* วัดปากช่อง ตำบลซับสมบูรณ์

## สถานศึกษา
### มัธยมศึกษา
* โรงเรียนโคกโพธิ์ไชยศึกษา
* โรงเรียนซับสมบูรณ์พิทยาลัย
* โรงเรียนอนุบาลอรุณโรจน์

## อ้างอิง

## แหล่งข้อมูลอื่น
* เว็บไซต์อำเภอโคกโพธิ์ไชย 
* เว็บไซต์เทศบาลตำบลโพธิ์ไชย
* เว็บไซต์เทศบาลตำบลนาแพง
*เว็บไซต์เทศบาลตำบลบ้านโคก 


โคกโพธิ์ไชย
อำเภอบ้านแฮด

**บ้านแฮด** เป็นอำเภอหนึ่งของจังหวัดขอนแก่น เป็นที่ตั้งโรงพยาบาลเฉพาะทางด้านโรคผิวหนังประจำภาคตะวันออกเฉียงเหนือ คือโรงพยาบาลสิรินธร

## ประวัติ
ท้องที่อำเภอบ้านแฮดเดิมเป็นส่วนหนึ่งของอำเภอบ้านไผ่ ทางราชการได้แบ่งพื้นที่การปกครองออกมาจัดตั้งเป็น **กิ่งอำเภอบ้านแฮด** ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น **อำเภอบ้านแฮด** โดยมีผลบังคับตั้งแต่วันที่ 8 กันยายน ปีเดียวกัน

## ที่ตั้งและอาณาเขต
อำเภอบ้านแฮดตั้งอยู่ทางตอนกลางค่อนไปทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอพระยืนและอำเภอเมืองขอนแก่น
* **ทิศตะวันออก** ติดต่อกับอำเภอโกสุมพิสัย (จังหวัดมหาสารคาม)
* **ทิศใต้** ติดต่อกับอำเภอบ้านไผ่
* **ทิศตะวันตก** ติดต่อกับอำเภอบ้านไผ่และอำเภอมัญจาคีรี

## การแบ่งเขตการปกครอง
### การปกครองส่วนภูมิภาค
อำเภอบ้านแฮดมีเขตการปกครองรวม 4 ตำบล แต่ละตำบลแบ่งออกเป็นหมู่บ้านรวม 45 หมู่บ้าน ได้แก่

### การปกครองส่วนท้องถิ่น
ท้องที่อำเภอบ้านแฮดประกอบด้วยองค์กรปกครองส่วนท้องถิ่น 5 แห่ง ได้แก่
* **[[เทศบาลตำบลบ้านแฮด]]** ครอบคลุมพื้นที่ตำบลบ้านแฮด (เฉพาะหมู่ที่ 4–6, 10 และบางส่วนของหมู่ที่ 1–3, 9)
* **เทศบาลตำบลโคกสำราญ** ครอบคลุมพื้นที่ตำบลโคกสำราญทั้งตำบล
* **[[เทศบาลตำบลวังสวรรค์]]** ครอบคลุมพื้นที่ตำบลบ้านแฮด (เฉพาะหมู่ที่ 7, 8, 11 และบางส่วนของหมู่ที่ 1–3, 9)
* **เทศบาลตำบลโนนสมบูรณ์** ครอบคลุมพื้นที่ตำบลโนนสมบูรณ์ทั้งตำบล
* **องค์การบริหารส่วนตำบลหนองแซง** ครอบคลุมพื้นที่ตำบลหนองแซงทั้งตำบล

## อ้างอิง


บ้านแฮด
ชาวไร่ชาวนา

**ชาวไร่ชาวนา** **เกษตรกร**หรือ**กสิกร** เป็นผู้ประกอบอาชีพเกษตรกรรม คือ เลี้ยงสัตว์เอาอาหารหรือวัตถุดิบ คำนี้ปกติใช้กับผู้ที่กระทำอย่างใดอย่างหนึ่งดังนี้ ปลูกพืชไร่ สวนผลไม้ ไร่องุ่น เลี้ยงสัตว์ปีกหรือปศุสัตว์อื่น ชาวไร่ชาวนาอาจเป็นเจ้าของที่ดินเกษตรกรรมหรือทำงานเป็นผู้ใช้แรงงานบนที่ดินของผู้อื่นก็ได้ แต่ในประเทศเศรษฐกิจก้าวหน้า (advanced economy) ปกติชาวไร่ชาวนาเป็นเจ้าของไร่นา ขณะที่ลูกจ้างของไร่นานั้น เรียก คนงานไร่นา (farm workers หรือ farmhand) ทว่า เมื่อไม่นานนี้ ชาวนาเป็นบุคคลเพื่อสนับสนุนหรือปรับปรุงการเติบโตของที่ดินหรือพืชผลหรือเลี้ยงสัตว์ (เช่น ปศุสัตว์หรือปลา) โดยแรงงานและความใส่ใจ

## อ้างอิง

หมวดหมู่:อาชีพ
หมวดหมู่:เกษตรกรรม
อำเภอหนองนาคำ

**หนองนาคำ** เป็นอำเภอในจังหวัดขอนแก่น เดิมเป็นส่วนหนึ่งของอำเภอภูเวียง แยกตั้งออกมาเป็นกิ่งอำเภอในปี พ.ศ. 2537 และยกฐานะเป็นอำเภอในปี พ.ศ. 2550

## ที่ตั้งและอาณาเขต
อำเภอหนองนาคำ มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอศรีบุญเรือง (จังหวัดหนองบัวลำภู)
* **ทิศตะวันออก** ติดต่อกับอำเภอโนนสัง (จังหวัดหนองบัวลำภู) และอำเภอภูเวียง
* **ทิศใต้** ติดต่อกับอำเภอภูเวียงและอำเภอเวียงเก่า 
* **ทิศตะวันตก** ติดต่อกับอำเภอเวียงเก่าและอำเภอสีชมพู

## ประวัติ
ท้องที่อำเภอหนองนาคำเดิมเป็นส่วนหนึ่งของตำบลบ้านโคก อำเภอภูเวียงทั้งหมด เมื่อทางราชการเห็นว่าท้องที่ตำบลบ้านโคกมีอาณาเขตกว้างขวางจึงมีการแบ่งแยกตำบลขึ้นในวันที่ 22 กรกฎาคม พ.ศ. 2512 ได้แยกพื้นที่หมู่ 8,25 บ้านกุดธาตุ รวมกับอีก 8 หมู่บ้านของตำบลบ้านโคก ตั้งขึ้นเป็น ตำบลกุดธาตุ และแยกพื้นที่หมู่ 7,8 บ้านขนวน รวมกับอีก 7 หมู่บ้านของตำบลบ้านโคก ตั้งขึ้นเป็น ตำบลขนวน ในวันที่ 26 กันยายน พ.ศ. 2515

เมื่อวันที่ 31 มีนาคม พ.ศ. 2537  ได้มีประกาศกระทรวงมหาดไทยให้แยกตำบลบ้านโคก ตำบลกุดธาตุ และตำบลขนวน ออกจากการปกครองของอำเภอภูเวียง รวมตั้งเป็นกิ่งอำเภอ และตั้งที่ว่าการกิ่งที่ตำบลบ้านโคก โดยมีผลบังคับตั้งแต่วันที่ 30 เมษายน ปีเดียวกัน โดยมีชื่อว่า "หนองนาคำ" ตามที่ตั้งของกิ่งอำเภอ ณ บ้านหนองนาคำ (ในขณะนั้น) มีประวัติการก่อตั้งเมื่อปี พ.ศ. 2461 เริ่มเกิดชุมชนจากการชักชวนเพื่อนบ้านมากัน 5 ครัวเรือน ด้วยจุดประสงค์ครั้งแรก คือ การอาศัยอยู่ใกล้ และสะดวกในการดูแลที่นาแหล่งทำกิน จึงขุดบ่อน้ำเพื่อบริโภค แต่ปรากฎว่าเมื่อ ขุด ณ ที่ใดล้วนพบมีแต่น้ำมีสายทองคำ ใช้ดื่มไม่ได้ ประกอบกับที่นามีความอุดมสมบูรณ์ จึงมารวมกันตั้งชื่อหมู่บ้านใหม่นี้ว่า “หนองนาคำ” 

ต่อมาจึงได้มีพระราชกฤษฎีกายกฐานะขึ้นเป็น อำเภอหนองนาคำ ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน**** ตามโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550

## การแบ่งเขตการปกครอง
### การปกครองส่วนภูมิภาค
อำเภอหนองนาคำมีเขตการปกครองรวม 3 ตำบล แต่ละตำบลแบ่งออกเป็นหมู่บ้านรวม 35 หมู่บ้าน ได้แก่

### การปกครองส่วนท้องถิ่น
ท้องที่อำเภอหนองนาคำประกอบด้วยองค์กรปกครองส่วนท้องถิ่น 3 แห่ง ได้แก่
* **[[เทศบาลตำบลหนองนาคำ]]** ครอบคลุมพื้นที่ตำบลบ้านโคกทั้งตำบล
* **เทศบาลตำบลขนวน** ครอบคลุมพื้นที่ตำบลขนวนทั้งตำบล
* **องค์การบริหารส่วนตำบลกุดธาตุ** ครอบคลุมพื้นที่ตำบลกุดธาตุทั้งตำบล

## ทำเนียบนายอำเภอ

## อ้างอิง


หนองนาคำ
อำเภอซำสูง

**ซำสูง** เป็นอำเภอหนึ่งของจังหวัดขอนแก่น

## ที่ตั้งและอาณาเขต
อำเภอซำสูงตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอกระนวน
* **ทิศตะวันออก** ติดต่อกับอำเภอชื่นชมและอำเภอเชียงยืน (จังหวัดมหาสารคาม)
* **ทิศใต้** ติดต่อกับอำเภอเมืองขอนแก่น
* **ทิศตะวันตก** ติดต่อกับอำเภอน้ำพอง

## ประวัติ
ท้องที่อำเภอซำสูงเดิมเป็นส่วนหนึ่งของอำเภอกระนวน ทางราชการได้แบ่งพื้นที่การปกครองออกมาจัดตั้งเป็น **กิ่งอำเภอซำสูง** ตามประกาศกระทรวงมหาดไทยเมื่อวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน ต่อมาจึงได้มีพระราชกฤษฎีกายกฐานะขึ้นเป็น **อำเภอซำสูง** ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน

คำว่า "ซำสูง" มีความหมายตามฐานทางภาษาอีสาน หรือภาษาลาว คำว่า "ซำ" แปลว่า บริเวณที่ต่ำที่มีน้ำไหลมารวมเป็นแอ่งขัง หรือเป็นที่ชุ่มชื่นมีน้ำใต้ดินมาก เช่น ที่ต่ำของเนินป่า ร่องภูเขา เช่นชื่อซำต่าง ๆ ของภูกระดึง  เป็นต้น โดยชื่อหมู่บ้านในเขตอำเภอซำสูงที่มี "ซำ" เช่น บ้านซำโอง ฉะนั้น ซำสูง จึงหมายถึง ชื่อหนึ่งของชุมชนบ้านกระนวน บ้านโคกสูง ตำบลกระนวน อำเภอซำสูง ซึ่งตั้งอยู่บริเวณที่ชุ่มชื้นมีน้ำใต้ดินไหลมาจากที่สูงของป่าดงซำ ซึ่งเป็นป่าดิบแล้งที่อุดมสมบูรณ์ ผืนป่าดงซำผืนนี้มีพื้นที่ครอบคลุมและเป็นส่วนหนึ่งของพื้นที่รอยต่อของอำเภอน้ำพอง อำเภอกระนวน และอำเภอซำสูง โดยอำเภอซำสูงมีพระพุทธรูปอันศักดิ์สิทธิ์ปางสะดุ้งมาร ก่อสร้างสมัยทวาราวดี นามว่า "หลวงปู่พระเจ้าใหญ่" ประดิษฐานที่วัดโพธิ์ชัย เป็นที่เคารพสักการะของ ประชาชนในเขตเทศบาลและประชาชนทั่วไป 

## การแบ่งเขตการปกครอง
### การปกครองส่วนภูมิภาค
อำเภอซำสูงมีเขตการปกครองรวม 5 ตำบล แต่ละตำบลแบ่งออกเป็นหมู่บ้านรวม 35 หมู่บ้าน ได้แก่

### การปกครองส่วนท้องถิ่น
ท้องที่อำเภอซำสูงประกอบด้วยองค์กรปกครองส่วนท้องถิ่น 5 แห่ง ได้แก่
* **[[เทศบาลตำบลซำสูง]]** ครอบคลุมพื้นที่ตำบลกระนวนทั้งตำบล
* **องค์การบริหารส่วนตำบลคำแมด** ครอบคลุมพื้นที่ตำบลคำแมดทั้งตำบล
* **องค์การบริหารส่วนตำบลบ้านโนน** ครอบคลุมพื้นที่ตำบลบ้านโนนทั้งตำบล
* **องค์การบริหารส่วนตำบลคูคำ** ครอบคลุมพื้นที่ตำบลคูคำทั้งตำบล
* **องค์การบริหารส่วนตำบลห้วยเตย** ครอบคลุมพื้นที่ตำบลห้วยเตยทั้งตำบล

## อ้างอิง

ซำสูง
อำเภอบ่อทอง

**บ่อทอง** เป็นอำเภอของจังหวัดชลบุรี เดิมเป็นส่วนหนึ่งของอำเภอพนัสนิคม ตั้งเป็นกิ่งอำเภอปี พ.ศ. 2521 และตั้งเป็นอำเภอลำดับที่ 10 ของทางจังหวัดปี พ.ศ. 2528

## ที่ตั้งและอาณาเขต
อำเภอบ่อทอง มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอเกาะจันทร์
* **ทิศตะวันออก** ติดต่อกับอำเภอท่าตะเกียบ (จังหวัดฉะเชิงเทรา)
* **ทิศใต้** ติดต่อกับอำเภอแก่งหางแมว (จังหวัดจันทบุรี) อำเภอเขาชะเมา อำเภอวังจันทร์ (จังหวัดระยอง) 
* **ทิศตะวันตก** ติดต่อกับอำเภอหนองใหญ่ อำเภอบ้านบึง และอำเภอพนัสนิคม

## ประวัติ
ท้องที่เดิมเป็นส่วนหนึ่งของตำบลบ่อทอง อำเภอพนัสนิคม ในปี พ.ศ. 2517 ทางราชการได้เห็นว่าพื้นที่บริเวณหมู่บ้านอมพนม มีลักษณะพื้นที่มีความเจริญ เป็นที่ตั้งของตลาด สถานีตำรวจ มีระยะห่างจากอำเภอต้นสังกัดมากกว่า 38 กิโลเมตร มีพื้นที่กว้างขวาง ในปี พ.ศ. 2518 ทางราชการจึงพิจารณาให้ตั้งขึ้นเป็นกิ่งอำเภอ และตั้ง 2 ตำบลเพิ่มเพื่อให้เข้าเงื่อนไขในการจัดตั้ง โดยแยกหมู่ 12 ตำบลหมอนนาง, หมู่ 9 ตำบลท่าบุญมี และหมู่ 5,7 ตำบลบ่อทอง ตั้งเป็น ตำบลบ่อกวางทอง และแยกหมู่ 2–4 ตำบลบ่อทอง ตั้งเป็น ตำบลวัดสุวรรณ

นายบุญช่วย ศรีสารคาม ผู้ว่าราชการจังหวัดชลบุรี และพลเอกเล็ก แนวมาลี รัฐมนตรีว่าการกระทรวงมหาดไทย ได้ประกาศแยกพื้นที่ 3 ตำบล คือ ตำบลบ่อทอง ตำบลบ่อกวางทอง และตำบลวัดสุวรรณ ของอำเภอพนัสนิคม ตั้งขึ้นเป็นกิ่งอำเภอ ภายในวันที่ 13 กันยายน พ.ศ. 2521 และตั้งที่ว่าการกิ่งที่บ้านอมพนม โดยใช้ชื่อกิ่ง "บ่อทอง" ตามตำนานเชื่อว่าเป็นเมืองเก่าแก่ของเจ้าผู้ครองนคร ชื่อ พญาเร่ ซึ่งมีอายุราว 1,300 ปี และปี พ.ศ. 2460 มีการขุดค้นพบแร่ทองคำครั้งแรกโดยชาวกุหล่า ซึ่งอพยพตั้งถิ่นฐานที่ค้นพบแร่ทองคำ และตั้งชื่อว่า "*บ่อทอง*"

นายประกิต อุตตะโมต ผู้ว่าราชการจังหวัดชลบุรี ประกาศตั้งตำบลเพิ่ม 2 ตำบล โดยแยกหมู่ 2–4 ตำบลบ่อทอง ตั้งเป็น ตำบลธาตุทอง ในปี พ.ศ. 2524 และแยกหมู่ 6–10 ตำบลวัดสุวรรณ ตั้งเป็น ตำบลเกษตรสุวรรณ ในปี พ.ศ. 2525 ก่อนที่ในปี พ.ศ. 2528 เมื่อพื้นที่มีความเจริญ เป็นที่ตั้งของสุขาภิบาล สถานีตำรวจ ไปรษณีย์โทรเลข รวมทั้งศูนย์ราชการ และเป็นที่ประชุมชนมากขึ้น จึงมีพระราชกฤษฎีกายกฐานะขึ้นเป็นอำเภอ ปี พ.ศ. 2537 ได้แยก 5 หมู่บ้านของตำบลบ่อทอง ตั้งเป็น ตำบลพลวงทอง เป็นตำบลลำดับที่ 6 ของทางอำเภอ จนถึงปัจจุบัน

## การแบ่งเขตการปกครอง
### การปกครองส่วนภูมิภาค
อำเภอบ่อทองแบ่งพื้นที่การปกครองออกเป็น 6 ตำบล 47 หมู่บ้าน ได้แก่

### การปกครองส่วนท้องถิ่น
ท้องที่อำเภอบ่อทองประกอบด้วยองค์กรปกครองส่วนท้องถิ่น 7 แห่ง ได้แก่
* **เทศบาลตำบลบ่อทอง** ครอบคลุมพื้นที่ตำบลบ่อทอง (เฉพาะบางส่วนของหมู่ที่ 1) และตำบลวัดสุวรรณ (เฉพาะบางส่วนของหมู่ที่ 6)
* **เทศบาลตำบลธาตุทอง** ครอบคลุมพื้นที่ตำบลธาตุทองทั้งตำบล
* **เทศบาลตำบลบ่อกวางทอง** ครอบคลุมพื้นที่ตำบลบ่อกวางทองทั้งตำบล
* **องค์การบริหารส่วนตำบลบ่อทอง** ครอบคลุมพื้นที่ตำบลบ่อทอง (เฉพาะนอกเขตเทศบาลตำบลบ่อทอง)
* **องค์การบริหารส่วนตำบลวัดสุวรรณ** ครอบคลุมพื้นที่ตำบลวัดสุวรรณ (เฉพาะนอกเขตเทศบาลตำบลบ่อทอง)
* **องค์การบริหารส่วนตำบลเกษตรสุวรรณ** ครอบคลุมพื้นที่ตำบลเกษตรสุวรรณทั้งตำบล
* **องค์การบริหารส่วนตำบลพลวงทอง** ครอบคลุมพื้นที่ตำบลพลวงทองทั้งตำบล

## อ้างอิง

บ่อทอง
มาเลเซียกีนี

**มาเลเซียกีนี** (Malaysiakini) เป็นเว็บไซต์ข่าวการเมืองของมาเลเซีย ตีพิมพ์ในภาษาอังกฤษ, มลายู และจีน นับตั้งแต่เปิดตัวใน ค.ศ. 1999 มาเลเซียกีนีก็ได้รับการยอมรับอย่างกว้างขวางว่าเป็นหนึ่งในสำนักข่าวอิสระชั้นนำในมาเลเซีย
มาเลเซียกีนีอ้างว่ามีผู้เข้าชม 160,000 คนต่อวัน และ 1.3 ล้านหน้าต่อเดือน ซึ่งเป็นจำนวนที่สูงสำหรับมาตรฐานมาเลเซีย

ไม่เหมือนกับแหล่งข่าวส่วนใหญ่ในมาเลเซีย มาเลเซียกีนียังเป็นอิสระจากข้อบังคับของรัฐบาล
จึงได้รับการยอมรับทั่วไปว่าเป็นแหล่งข่าวอิสระที่น่าเชื่อถือแห่งเดียวของประเทศ มาเลเซียกีนีได้รับทั้งเสียงชื่นชมและชื่อเสียงไม่ดี จากการเสนอประเด็นและมุมมองที่เป็นดูเหมือนเรื่องต้องห้ามของสื่อกระจายเสียงกระแสหลักและสิ่งพิมพ์อย่างสม่ำเสมอ 
ข้อเท็จจริงที่มาเลเซียกีนียังคงได้รับอนุญาตให้ดำเนินงานอยู่ ส่วนหนึ่งเป็นเพราะความอดทนของรัฐบาลมาเลเซียในประเด็นการเซ็นเซอร์อินเทอร์เน็ต รัฐบาลมาเลเซียได้ให้สัญญาไว้ว่าจะไม่มีการควบคุมและปิดกั้นเนื้อหาอินเทอร์เน็ต ในความพยายามที่จะสร้างมัลติมีเดียซูเปอร์คอร์ริดอร์ (Multimedia Super Corridor)

## เนื้อหา

เว็บไซต์มาเลเซียกีนีปรับปรุงข่าวสารทุกวัน ยกเว้นวันหยุดสาธารณะบางวัน ข่าวในมาเลเซียกีนีเน้นการรายงานข่าวเหตุการณ์ท้องถิ่น โดยเน้นอย่างมากในเรื่องที่เกี่ยวข้องกับการเมืองมาเลเซีย มาเลเซียกีนียังมีคอลัมน์ บล็อก และสารคดีพิเศษ ที่นำเสนอมุมมองหลากหลาย ทั้งในประเด็นท้องถิ่นและนานาชาติ มาเลเซียอ้างว่าได้ทำตามนโยบายบรรณาธิการที่สนับสนุนอย่างสม่ำเสมอในความยุติธรรม สิทธิมนุษยชน ประชาธิปไตย เสรีภาพในการพูด และธรรมาภิบาล

มาเลเซียกีนีตีพิมพ์จดหมายจากผู้อ่านในส่วนจดหมายของเว็บไซต์ ส่วนจดหมายนี้ได้สร้างการมีส่วนร่วมอย่างแข็งขันจากผู้อ่านจากทุกเชื้อชาติและศาสนา และจากหลายหลายพื้นฐานอุดมการณ์ และได้สร้างเวทีสาธารณะเพื่อการถกเถียงวิพากษ์วิจารณ์สาธารณะ ซึ่งไม่เคยปรากฏมาก่อนในมาเลเซียตั้งแต่ทศวรรษที่ 1960 หัวข้อที่พบบ่อย ๆ เช่น เรื่องต้องห้าม (taboo) อย่าง แรงงานอพยพ เอดส์ อิสลาม และระบบโควตาตามเชื้อชาติ มาเลเซียกีนีอ้างว่าได้หลีกเลี่ยงที่จะควบคุมปรับแก้ส่วนจดหมายจนเกินควร ด้วยมาเลเซียกีนีพยายามที่จะส่งเสริมจิตวิญญาณแห่งการอภิปรายอย่างมีเหตุมีผล

## แหล่งข้อมูลอื่น
* Malasiakini 

หมวดหมู่:เว็บไซต์
หมวดหมู่:ประเทศมาเลเซีย
หลุยส์ ซัลลิแวน

thumb|200px|หลุยส์ ซุลลิแวน
**หลุยส์ เฮนรี่ ซัลลิแวน** (Louis Henri Sullivan) (3 กันยายน พ.ศ. 2399 - 12 เมษายน พ.ศ. 2467)
สถาปนิกชาวอเมริกัน ผู้ซึ่งถูกขนานนามให้เป็น "บิดาแห่งสถาปัตยกรรมสมัยใหม่" (Father of modernism) เป็นผู้บุกเบิกการออกแบบอาคารสูงสมัยใหม่ เป็นผู้มีอิทธิพลต่อสถาปนิกรุ่นหลัง และเป็นนักวิจารณ์แห่งสำนักชิคาโก้  (Chicago School) 

เขาเป็นอาจารย์ของ แฟรงค์ ลอยด์ ไรท์ (Frank Lloyd Wright) สถาปนิกชื่อดังอีกคนหนึ่งของอเมริกา

หมวดหมู่:บุคคลที่เกิดในปี พ.ศ. 2399
หมวดหมู่:สถาปนิกชาวอเมริกัน
หมวดหมู่:บุคคลจากบอสตัน
มัชฌิมเลขคณิต

ในทางคณิตศาสตร์และสถิติศาสตร์ **มัชฌิมเลขคณิต** หรือ **ค่าเฉลี่ยเลขคณิต** (อาจเรียกแค่ *[[มัชฌิม]]* หรือ *[[ค่าเฉลี่ย]]*) ของรายการหนึ่ง คือผลบวกตัวเลขในรายการนั้นทุกจำนวน หารด้วยจำนวนตัวเลขในรายการ  รายการมักจะเป็นผลการทดลองหรือการศึกษาจากการสังเกต หรือบ่อยครั้งจะเป็นชุดของผลลัพธ์จากการสำรวจ คำว่า "มัชฌิมเลขคณิต" เป็นที่ต้องการในบางบริบทในคณิตศาตร์และสถิติเพราะมันช่วยแยกความแตกต่างจากมัชฌิมอื่นๆ เช่น มัชฌิมเรขาคณิตและ มัชฌิมฮาร์มอนิก

นอกจากจะใช้ในทางคณิตศาสตร์และสถิติศาสตร์แล้ว มีการใช้มัชฌิมเลขคณิตในสาขาวิชาต่าง ๆ ได้แก่ เศรษฐศาสตร์ มานุษยวิทยา และ ประวัติศาสตร์ ทั้งยังใช่ในสาขาวิชาอื่นๆ เกือบทั้งหมด เช่น รายได้เฉลี่ยต่อบุคคล คือ มัชฌิมเลขคณิตของรายได้ทั้งหมดต่อประชาการประทศ

ถ้ารายการของจำนวนเกี่ยวข้องกับประชากรทางสถิติจะเรียกว่า *ค่าเฉลี่ยประชากร* และถ้าเกี่ยวข้องกับตัวอย่างทางสถิติจะเรียกว่า *ค่าเฉลี่ยของตัวอย่าง*

และเมื่อมัชฌิมเลขคณิตมีค่าประมาณไม่เท่ากับมัธยฐาน รายการของจำนวน หรือการแจกแจงความถี่ จะเรียกว่ามีความเบ้ (skewness) ของข้อมูล

## นิยาม
ถ้าเรากำหนดชุดข้อมูล X = (x_1, x_2, \dots, x_n) ขึ้นมาชุดหนึ่ง มัชฌิมเลขคณิตของชุดข้อมูลนี้สามารถเขียนแทนได้ด้วยชื่อตัวแปร X และมีขีดอยู่ข้างบน เช่น \bar{x} อ่านว่า *เอกซ์ บาร์*

บางครั้งมีการใช้อักษรกรีก มิว ตัวเล็ก (\mu) แทนมัชฌิมเลขคณิตของ**ประชากรทั้งหมด** หรือสำหรับตัวแปรสุ่ม X ที่ได้นิยามมิชฌิมไว้แล้ว ค่าของ \mu จะหมายถึงค่าคาดหมาย (expected value) ของตัวแปรสุ่มนั้น เขียนแทนได้ด้วย \mu = \operatorname{E} \{ x_i \}

แต่ในทางปฏิบัติ ความแตกต่างระหว่าง \mu กับ \bar{x} ไม่สามารถสังเกตเพื่อแยกแยะได้อย่างชัดเจน เพราะเราสังเกตเพียงกลุ่มตัวอย่างหนึ่งแทนที่จะเป็นประชากรทั้งหมด และเมื่อตัวอย่างนั้นเป็นการสุ่มขึ้นมา เราจึงต้องทำเหมือนว่า \bar{x} เป็นตัวแปรสุ่มอีกตัวหนึ่งในการอธิบายการแจกแจงความน่าจะเป็น แทนที่จะเป็น \mu ซึ่งสัญกรณ์ทั้งสองอย่างสามารถคำนวณได้ด้วยสูตรเดียวกันคือ
::\bar{x} = \frac{1}{n} \sum_{i=1}^n x_i  =  \frac{1}{n} (x_1+\cdots+x_n)

ตัวอย่างเช่น มัชฌิมเลขคณิตของข้อมูล 3 จำนวน สามารถคำนวณได้จาก \frac{x_1 + x_2 + x_3}{3}

หรือมัชฌิมเลขคณิตของข้อมูล 4 จำนวน สามารถคำนวณได้จาก \frac{x_1 + x_2 + x_3 + x_4}{4} เป็นต้น

## มัชฌิมเลขคณิตถ่วงน้ำหนัก
**มัชฌิมเลขคณิตถ่วงน้ำหนัก** หรือ **ค่าเฉลี่ยถ่วงน้ำหนัก** เป็นวิธีหาค่าเฉลี่ยรูปแบบหนึ่งคล้ายกับค่าเฉลี่ยเลขคณิตทั่วไป โดยจะมีปัจจัยน้ำหนัก (w) ของข้อมูลแต่ละจุดเข้ามาใช้คำนวณด้วย มักเขียนแทนด้วยตัวอักษร \bar{x}_w 

หากกำหนดชุดข้อมูลขึ้นมาชุดหนึ่งคือ ((x_1,w_1), (x_2,w_2) \dots, (x_n,w_n)) โดย (x_1, x_2, \dots, x_n) คือเซ็ตข้อมูลที่เป็นตัวเลข เช่น ส่วนสูงของมนุษย์ และ (w_1, w_2, \dots, w_n) คือน้ำหนักของข้อมูลแต่ละจุดซึ่งเป็นตัวเลข เช่น ความถี่ส่วนสูงของมนุษย์ ดังเช่นตารางต่อไปนี้

จะสามารถคำนวณค่าเฉลี่ยถ่วงน้ำหนักของข้อมูลชุดนี้ด้วยสูตร

\bar{x}_w = \frac{ \sum_{i=1}^n w_i x_i}{\sum_{i=1}^n w_i}

ทั้งนี้ หากกำหนดการถ่วงน้ำหนักทุกจุดให้ w_i = 1 สูตรการคำนวณค่าเฉลี่ยถ่วงน้ำหนัก (\bar{x}_w) จะกลับไปเป็นสูตรค่าเฉลี่ยเลขคณิตทั่วไป (\bar{x})

## ดูเพิ่ม
* มัชฌิม
* มัธยฐาน
* ฐานนิยม
* ส่วนเบี่ยงเบนมาตรฐาน
* ความแปรปรวน

หมวดหมู่:มัชฌิม

## อ้างอิง
สถาปัตยกรรมพื้นถิ่น

thumb|200px|สถาปัตยกรรมพื้นถิ่นในเนปาล ทำจากดินและหิน
**สถาปัตยกรรมพื้นถิ่น** () หมายถึง สิ่งก่อสร้างต่าง ๆ ที่มนุษย์สร้างขึ้นในแต่ละท้องถิ่นที่มีลักษณะแตกต่างกันไปตามสภาพแวดล้อม เพื่อสนองความต้องการนั้น ๆ รูปแบบของสิ่งก่อสร้างอาจจะพัฒนาไปจากรูปแบบเดิม เพื่อให้เหมาะสมกับการดำเนินชีวิต โดยใช้วัสดุก่อสร้างที่หามาได้ตามท้องถิ่นนั้น ๆ

การก่อสร้างเป็นการช่วยเหลือกันในชุมชน จากบุคคลทุกเพศทุกวัยทั้ง เด็ก ผู้หญิง คนหนุ่ม-สาว คนเฒ่า-คนแก่ อาจเป็นผู้มีประสบการณ์ทางการก่อสร้างหรือไม่มีก็ได้ การทำงานร่วมกันในชุมชนเป็นการถ่ายทอดประสบการณ์ วัฒนธรรม วิถีชีวิต เรื่องราวต่าง ๆ ของชุมชนอย่างเป็นธรรมชาติ

หมวดหมู่:สถาปัตยกรรม
ค่าเฉลี่ย

ในภาษาพูด **ค่าเฉลี่ย** คือตัวเลขหนึ่งตัวที่เป็นตัวแทนของรายการตัวเลขที่ไม่ว่าง ความหมายของค่าเฉลี่ยที่ต่างกันจะใช้ในบริบทที่ต่างกัน โดยส่วนมาก "ค่าเฉลี่ย" จะหมายถึงมัชฌิมเลขคณิต คือผลรวมของตัวเลขหารด้วยจำนวนตัวเลขที่นำมาเฉลี่ย ในสถิติศาสตร์ มัชฌิม มัธยฐาน และ ฐานนิยม ต่างเป็นการวัดแนวโน้มสู่ส่วนกลาง และหหการใช้ในภาษาพูดอันใดในนี้อาจเรียกว่า **ค่าเฉลี่ย**

## สมบัติทั่วไป
ถ้าตัวเลขทุกตัวเป็นเลขเดียวกัน แล้วค่าเฉลี่ยที่ได้จะเท่ากับตัวเลขนั้น สมบัตินี้มีอยู่ในค่าเฉลี่ยหลายชนิด

## ชนิด

### มัชฌิมพีทาโกรัส

มัชฌิมเลขคณิต มัชฌิมเรขาคณิต และมัชฌิมฮาร์มอนิก เรียกรวมกันว่า มัชฌิมพีทาโกรัส

#### มัชฌิมเลขคณิต

ค่าเฉลี่ยที่ใช้กันทั่วไปคือมัชฌิมเลขคณิต ถ้ามีตัวเลข *n* ตัว และตัวเลขแต่ละตัวกำหนดให้เป็น *a<sub>i</sub>* (ที่ *i* = 1,2, ..., *n*) แล้วมัชฌิมเลขคณิตคือผลรวมของ *a<sub>i</sub>* หารด้วย *n* หรือ

{AM} = \frac{1}{n}\sum_{i=1}^na_i = \frac{a_1 + a_2 + \cdots + a_n}{n}

มัชฌิมเลขคณิต หรือเรียกสั้นๆ ว่ามัชฌิม ของสองตัวเลข เช่น 2 และ 8 สามารถหาได้จากการหาค่าของ *A* ที่ 2 + 8 = *A* + *A* จะได้ *A* = (2 + 8)/2 = 5 สลับลำดับจาก 2 และ 8 เป็น 8 และ 2 จะไม่เปลี่ยนผลลัพท์ของค่า *A* มัชฌิม 5 จะไม่น้อยกว่าค่าน้อยสุด 2 และไม่มากกว่าค่าสูงสุด 8 ถ้าเราเพิ่มจำนวนในรายการเป็น 2, 8 และ 11 มัชฌิมเลขคณิตจะหาได้จากการแก้สมการหาค่า *A* ในสมการ 2 + 8 + 11 = *A* + *A* + *A* จะได้ *A* = (2 + 8 + 11)/3 = 7

#### มัชฌิมเรขาคณิต
มัชฌิมเรขาคณิตของจำนวนบวก *n* ตัวหาได้จากการคูณตัวเลขทุกตัว แล้วถอดรากที่ *n* ในเชิงพีชคณิต มัชฌิมเรขาคณิตของ *a*1, *a*2, ..., *a<sub>n</sub>* จะนิยามได้ว่า

{GM}= \sqrt[n]{\prod_{i=1}^n a_i} = \sqrt[n]{a_1 a_2 \cdots a_n}

มัชฌิมเรขาคณิตอาจคิดได้เป็นแอนติลอการิทึมของมัชฌิมเลขคณิตของลอการิทึมของตัวเลข

ตัวอย่าง: มัชฌิมเรขาคณิตของ 2 และ 8 คือ {GM} = \sqrt{2 \cdot 8} = 4

#### มัชฌิมฮาร์มอนิก
มัชฌิมฮาร์มอนิกของรายการตัวเลขที่ไม่ว่าง *a*1, *a*2, ..., *a<sub>n</sub>* ที่ไม่ใช่ 0 ถูกนิยามว่า ส่วนกลับของมัชฌิมเลขคณิตของส่วนกลับของ *a<sub>i</sub>* :

่{HM} = \frac{1}{\dfrac{1}{n}\displaystyle\sum\limits_{i=1}^n \frac{1}{a_i}} = \frac{n}{\frac{1}{a_1} + \frac{1}{a_2} + \cdots + \frac{1}{a_n}}

ตัวอย่างหนึ่งที่่มัชฌิมฮาร์มอนิกมีประโยชน์คือ เมื่อหาความเร็วของการขับรถที่มีระยะทางคงที่ เช่น ถ้าความเร็วจาก *A* ไป *B* คือ 60 km/h และความเร็วจาก *B* ไป *A* คือ 40 km/h แล้วความเร็วมัชฌิมฮาร์มอนิกคือ

\frac{2}{\frac{1}{60} + \frac{1}{40}} = 48

หมวดหมู่:มัชฌิม
นวศิลป์

**นวศิลป์** หรือ **อาร์นูโว** (, "ศิลปะใหม่") รู้จักกันในอีกชื่อหนึ่งว่า **ยูเกินท์ชตีล** (, "แบบอย่างของวารสารศิลปะที่มีชื่อว่ายูเกินท์") เป็นลักษณะศิลปะ สถาปัตยกรรม และศิลปะประยุกต์ ซึ่งได้รับความนิยมสูงสุดในช่วง ค.ศ. 1890 ถึง 1905 โดยมีจุดเด่นคือใช้รูปแบบธรรมชาติ โดยเฉพาะดอกไม้และพืชอื่น ๆ มาทำเป็นลวดลายเส้นโค้งที่อ่อนช้อย

ลักษณะรูปแบบจะเป็นการลดทอนรูปแบบจากรุกขชาติ แมลง เปลือกหอย ใบไม้ และเถาวัลย์ตามธรรมชาติ นำมาประดิษฐ์เป็นลวดลายประดับทั้งภายในและภายนอกอาคาร ตลอดจนเครื่องใช้ ของประดับบ้าน และเครื่องแต่งกาย ทำให้นวศิลป์เป็นรูปแบบที่นำกลับมาใช้ตกแต่งเสมอ ๆ โดยเฉพาะอย่างยิ่งภายในอาคารพาณิชย์ เช่น ร้านอาหารฝรั่งเศส ร้านขายเสื้อผ้าสตรี และกิจการเกี่ยวกับความงามอื่น ๆ โดยได้รับแรงบันดาลใจจากรูปทรงและสีจากธรรมชาติ เช่น สีจากฤดูกาล (เช่น สีออกส้มและน้ำตาลของฤดูใบไม้ร่วง) สีจากพืชพรรณต่าง ๆ (เช่น สีเขียวเข้ม สีเขียวตอง) และสีของดอกไม้ (เช่น สีขาวนวลดอกมะลิ สีม่วงดอกไอริส สีแดงดอกป็อปปี เป็นต้น)

นอกจากนี้ยังมีการหาวัสดุและแร่ธาตุจากธรรมชาติ ได้แก่ งาช้าง เงิน ทองแดง นำมาใช้ด้วยเช่นกัน 

## อ้างอิง

## บรรณานุกรม
* Duncan, Alastair. *Art Nouveau*. World of Art. New York: Thames and Hudson, 1994. ISBN 0-500-20273-7
* Sterner, Gabriele. *Art Nouveau, an Art of Transition: From Individualism to Mass Society*. 1st English ed. (original title: *Jugendstil: Kunstformen zwischen Individualismus und Massengesellschaft*) Trans. Frederick G. Peters and Diana S. Peters. Woodbury, N.Y.: Barron's Educational Series, 1982. ISBN 0-8120-2105-3

## แหล่งข้อมูลอื่น
* Art Nouveau 
* Art Nouveau World Wide


หมวดหมู่:ปรัชญาศิลปะ
หมวดหมู่:สถาปัตยกรรม
หมวดหมู่:รูปแบบสถาปัตยกรรม
หมวดหมู่:ยุคสวยงาม
คินดะอิจิ โคสุเกะ

**คินดะอิจิ โคสุเกะ (金田一 耕助)** เป็นตัวละครในนวนิยายแนวสืบสวนสอบสวน เรื่อง คินดะอิจิยอดนักสืบ เป็นนักสืบเอกชนในสมัยหลังสงครามโลกครั้งที่สองที่โด่งดังที่สุดคนหนึ่งในญี่ปุ่น เนื่องจากความสามารถในการแก้ไขปัญหาคดีความของเขาส่วนมากมาจากความรู้ ไหวพริบ โชค และลางสังหรณ์ โดยเฉพาะการสืบสวนส่วนมาก คินดะอิจิจะเข้าไปเกี่ยวข้องกับประวัติ หรือประเพณีโบราณซึ่งแฝงไว้ด้วยกลิ่นไอของความน่ากลัว ความสยดสยอง คำสาปแช่ง การกดขี่เพศหญิง และความโศกเศร้ารันทดของฆาตกรซึ่งคินดะอิจิจะต้องแก้ปมซึ่งฆาตกรผูกเอาไว้ใจจิตใจก่อนที่จะไขคดีทุกครั้งไป

คินดะอิจิ โคสุเกะ เป็นชายรูปร่างปานกลาง ปกติจะสวมกางเกงฮากามะยับยู้ยี่ และแต่งกายตามแบบฉบับของคนโสดที่ไม่ค่อยดูแลตัวเอง บนหัวของเขาจะมีรังนกกระจอกสีดำที่จะถูกเกาอยู่เสมอเมื่อคินดะอิจิ โคสุเกะรู้สึกเขินอาย

หมวดหมู่:คินดะอิจิยอดนักสืบ
หมวดหมู่:ตัวละครที่เป็นนักสืบสมัครเล่น
หมวดหมู่:ตัวละครที่เป็นนักสืบ
หมวดหมู่:ตัวละครที่เป็นนักสืบชาวญี่ปุ่น
หมวดหมู่:ตัวละครชาวญี่ปุ่น
มัธยฐาน

thumb|การหามัธยฐานในชุดข้อมูลที่มีจำนวนข้อมูลเป็นจำนวนคี่หรือคู่
ในทฤษฎีความน่าจะเป็นและสถิติศาสตร์ **มัธยฐาน** () คือการวัดแนวโน้มสู่ส่วนกลางชนิดหนึ่ง ที่ใช้อธิบายจำนวนหนึ่งจำนวนที่แบ่งข้อมูลตัวอย่าง หรือประชากร หรือการแจกแจงความน่าจะเป็น ออกเป็นครึ่งส่วนบนกับครึ่งส่วนล่าง มัธยฐานของรายการข้อมูลขนาดจำกัด สามารถหาได้โดยการเรียงลำดับข้อมูลจากน้อยไปมาก (หรือมากไปน้อยก็ได้) แล้วถือเอาตัวเลขที่อยู่ตรงกลางเป็นค่ามัธยฐาน ถ้าหากจำนวนสิ่งที่สังเกตการณ์เป็นจำนวนคู่ ทำให้ค่าที่อยู่ตรงกลางมีสองค่า ดังนั้นเรามักจะหามัชณิม (mean) ของสองจำนวนนั้นเพื่อให้ได้มัธยฐานเพียงหนึ่งเดียว

## ตัวอย่าง
กำหนดให้ชุดข้อมูลหนึ่งมีข้อมูลเป็น (6, 5, 6, 8, 2, 2, 3, 2, 4, 2, 7) ซึ่งมีข้อมูล 11 ตัว สามารถเรียงลำดับจากน้อยไปมากได้ (2, 2, 2, 2, 3, 4, 5, 6, 6, 7, 8) หรือมากไปน้อย (8, 7, 6, 6, 5, 4, 3, 2, 2, 2, 2)  ดังนั้นเราจะได้มัธยฐานคือ 4 ซึ่งอยู่กึ่งกลางของการเรียงลำดับข้อมูล

และสำหรับชุดข้อมูล (6, 5, 6, 8, 2, 2, 3, 2, 4, 2) ซึ่งมีข้อมูล 10 ตัว สามารถเรียงลำดับจากน้อยไปมากได้ (2, 2, 2, 2, 3, 4, 5, 6, 6, 8) ค่ากึ่งกลางมีสองค่าคือ 3 และ 4 ดังนั้นจึงต้องหามัชฌิมของสองตัวนี้ ซึ่งในกรณีนี้จะใช้มัชฌิมเลขคณิต ดังนั้นมัธยฐานของข้อมูลชุดนี้เท่ากับ (3 + 4) / 2 = 3.5

## มัธยฐานในการแจกแจงความน่าจะเป็น
สำหรับการแจกแจงความน่าจะเป็นใดๆ บนเส้นจำนวนจริงด้วยฟังก์ชันการแจกแจงสะสม *F* โดยไม่สนใจว่าจะเป็นการแจกแจงต่อเนื่องหรือไม่ มัธยฐาน *m* คือค่าที่ทำให้อสมการนี้เป็นจริง
::\operatorname{P}(X\leq m) \geq \frac{1}{2} \leq \operatorname{P}(X\geq m) \!
หรือ
::\int_{-\infty}^m \mathrm{d}F(x) \geq \frac{1}{2} \leq \int_m^{\infty} \mathrm{d}F(x) \!

### มัธยฐานของการแจกแจงอื่น ๆ
* การแจกแจงปรกติ (normal distribution) โดยมีมัชฌิม μ และความแปรปรวน σ2 มัธยฐานจะมีค่าเท่ากับ μ ซึ่งในความเป็นจริง การแจกแจงปรกติจะมีความสัมพันธ์ว่า มัชฌิม = มัธยฐาน = ฐานนิยม
* การแจกแจงเอกรูป (uniform distribution) ในช่วง [*a*, *b*] จะได้มัธยฐานเท่ากับ (*a* + *b*) / 2 ซึ่งมีค่าเท่ากับมัชฌิม
* การแจกแจงโคชี (Cauchy distribution) โดยมีพารามิเตอร์บ่งตำแหน่ง *x*0 และพารามิเตอร์บ่งขนาด *y* มัธยฐานจะมีค่าเท่ากับ *x*0
* การแจกแจงแบบเลขชี้กำลัง (exponential distribution) โดยมีพารามิเตอร์บ่งขนาด λ จะได้มัธยฐานเท่ากับ \tfrac{1}{\lambda} \ln(2)
* การแจกแจงไวบุลล์ (Weibull distribution) โดยมีพารามิเตอร์บ่งรูปร่าง k และพารามิเตอร์บ่งขนาด λ มัธยฐานจะมีค่าเท่ากับ \tfrac{1}{\lambda} [ \ln(2) ]^{1/k}

หมวดหมู่:มัชฌิม
อิเล็กทรอนิกเอ็นเตอร์เทนเมนต์เอ็กซ์โป

**งานอิเล็กทรอนิกเอ็นเตอร์เทนเมนต์เอกซ์โป** () เป็นที่รู้จักทั่วไปในชื่อ **อี3** เป็นงานแสดงประจำปีของอุตสาหกรรมเกมคอมพิวเตอร์และวิดีโอเกม นำเสนอโดยสมาคมซอฟต์แวร์บันเทิง (ESA) ซึ่งผู้พัฒนา ผู้จัดจำหน่าย ผู้ผลิตฮาร์ดแวร์ และอุปกรณ์เสริมจำนวนมากใช้ในการแนะนำและโฆษณาเกมที่กำลังจะเปิดตัวและสินค้าที่เกี่ยวข้องกับเกมแก่ผู้ค้าปลีกและสมาชิกของสื่อมวลชน อี3 มีพื้นที่จัดแสดงนิทรรศการสำหรับนักพัฒนา ผู้จัดจำหน่าย และผู้ผลิต เพื่อแสดงชื่อและผลิตภัณฑ์ของตนเพื่อจำหน่ายในปีที่กำลังจะมาถึง ก่อนและระหว่างงาน ผู้จัดจำหน่ายและผู้ผลิตฮาร์ดแวร์มักจะจัดงานแถลงข่าวเพื่อประกาศเกมและผลิตภัณฑ์ใหม่

ในช่วงที่ยังดำรงอยู่ งานอี3 มักถูกมองว่าเป็นงานแสดงเกมที่ใหญ่ที่สุดและมีชื่อเสียงที่สุดแห่งปีโดยพิจารณาจากความสำคัญและผลกระทบ ก่อน พ.ศ. 2560 งานอี3 เป็นงานเฉพาะอุตสาหกรรมเท่านั้น โดยสมาคมซอฟต์แวร์บันเทิงกำหนดให้บุคคลที่ประสงค์จะเข้าร่วมเพื่อตรวจสอบความสัมพันธ์ทางวิชาชีพกับอุตสาหกรรมวิดีโอเกม ด้วยการเพิ่มขึ้นของสื่อสตรีมมิ่ง การแถลงข่าวหลายครั้งจึงถูกออกอากาศสู่สาธารณะเพื่อเพิ่มการมองเห็น งานอี3 2017 เปิดให้บุคคลทั่วไปเข้าชมเป็นครั้งแรก โดยมีบัตรผ่านเข้างานทั่วไปจำนวน 15,000 ใบสำหรับผู้ที่ต้องการเข้าร่วม

งานอี3 จัดขึ้นทุกปีในเดือนมิถุนายนที่ศูนย์การประชุมลอสแอนเจลิส ตั้งแต่ พ.ศ. 2538 ถึง พ.ศ. 2549 และอีกครั้งระหว่าง พ.ศ. 2551 ถึง พ.ศ. 2562 งานนี้ได้ถูกยกเลิกเป็นครั้งแรกใน พ.ศ. 2563 เนื่องจากการระบาดทั่วของโควิด-19 และงานใน พ.ศ 2564 ได้จัดขึ้นในรูปแบบงานเสมือนจริงซึ่งได้รับเสียงตอบรับผสม งานใน พ.ศ. 2565 ก็ถูกยกเลิกเช่นกันเนื่องจากการแพร่ระบาด และไม่มีงานเสมือนจริง สมาคมซอฟต์แวร์บันเทิงวางแผนที่จะกลับไปสู่การประชุมแบบเข้าร่วมด้วยตนเองเต็มรูปแบบใน พ.ศ. 2566 โดยได้รับความช่วยเหลือจาก ReedPop เพื่อพัฒนารูปแบบใหม่ ซึ่งจะรวมองค์ประกอบการจัดแฟนคอนเวนชันในสถานที่แยกต่างหาก

การระบาดใหญ่ยิ่งเร่งให้ผู้จัดจำหน่ายแต่ละรายและสื่อต่าง ๆ ใช้งานการนำเสนอแบบสแตนด์อโลนเพื่อโปรโมตเกมที่กำลังจะออกสู่ผู้บริโภคโดยตรง ลำดับเวลาการพัฒนาที่มักจะสอดคล้องกับการประชุมหยุดชะงัก และผู้จัดจำหน่ายมีความกังวลมากขึ้นเกี่ยวกับค่าใช้จ่ายในการจัดแสดงที่อี3 งานอี3 2023 ถูกยกเลิกหลังจากที่ผู้จัดจำหน่ายรายใหญ่ทั้งหมดถอนตัวออกจากงาน และงานอี3 2024 ถูกยกเลิกในเดือนกันยายน พ.ศ. 2566 เพื่อประเมินแผนสำหรับ พ.ศ. 2568 ในที่สุดสมาคมซอฟต์แวร์บันเทิงได้ประกาศในวันที่ 12 ธันวาคม พ.ศ. 2566 ว่างานอี3 จะยุติการจัดงานอย่างถาวร

## ดูเพิ่ม
* โตเกียวเกมโชว์
* G Star

## อ้างอิง

* 

## แหล่งข้อมูลอื่น
* เว็บไซต์อย่างเป็นทางการของ E3
* รางวัล Game Critics Awards - ดีที่สุดของงาน E3

หมวดหมู่:งานแสดงสินค้า
หมวดหมู่:วิดีโอเกม
ฌ็อง-บาติสต์ กอลแบร์

**ฌ็อง-บาติสต์ กอลแบร์** () เป็นเลขานุการส่วนตัวของมาซาแร็ง เข้ามาอยู่ในกรุงปารีสตั้งแต่ยังเยาว์ และได้รับราชการในสมัยพระเจ้าหลุยส์ที่ 14 แห่งฝรั่งเศส จนได้เป็นมุขมนตรีในปี 1661

## ประวัติ
กอลแบร์เกิดเมื่อวันที่ 29 สิงหาคม 1619 เป็นบุตรของพ่อค้าขายผ้าที่เมืองแร็งส์ กอลแบร์เข้ามาอยู่ในกรุงปารีสตั้งแต่เยาว์วัย เมื่ออายุยี่สิบปีก็เข้าทำงานในกระทรวงการสงคราม และได้สมรสกับญาติหญิงของเสนาบดีกระทรวงการสงคราม ต่อมากอลแบร์ได้เป็นเลขานุการของพระคุณเจ้ามาซาแร็ง มุขมนตรีแห่งรัฐ และตั้งแต่ปี 1652 เขาไว้วางใจให้กอลแบร์ทำงานหลายอย่างแทนตนเองในยามที่ตนเองไม่อยู่ 

ในปี 1661 พระคุณเจ้ามาซาแร็งถึงแก่มรณภาพ กอลแบร์กราบทูลพระเจ้าหลุยส์เกี่ยวกับสินทรัพย์ที่มาซาแร็งซุกซ่อนเอาไว้ ทำให้กอลแบร์มีความดีความชอบ และได้รับแต่งตั้งเป็นมุขมนตรีแห่งรัฐถัดจากมาซาแร็ง ต่อมาในปี 1665 กอลแบร์ยุยงให้พระเจ้าหลุยส์ปลดนีกอลา ฟูว์แก ผู้ว่าการกระทรวงพระคลังและเป็นคู่แข่งของเขามาช้านาน ออกจากตำแหน่งสำเร็จ ตัวเขาได้รับแต่งตั้งแทนที่ฟูว์แก เขาส่งเสริมการพัฒนาการค้าและอุตสาหกรรมในฝรั่งเศสด้วยการก่อตั้งโรงงาน ส่งเสริมอุตสาหกรรมการพิมพ์ และยังออกระเบียบข้อบังคับจำนวนมากในภาคเศรษฐกิจและการค้า ซึ่งเป็นการเริ่มปรับปรุงกฎระเบียบให้เป็นมาตรฐานเดียวกันทั่วทั้งราชอาณาจักร

กอลแบร์มีความมุ่งหมายจะทำให้ฝรั่งเศสเป็นประเทศที่มั่งคั่งที่สุด ด้วยการดำเนินนโยบายสองทางคือ การพยายามไม่ให้เงินออกนอกประเทศ และการพยายามดึงเงินเข้าประเทศ นอกจากนี้ กอลแบร์จึงได้จัดระบบการคลังใหม่ เช่นปราบปรามการแอบอ้างอภิสิทธิ์ได้รับยกเว้นภาษี การเพิ่มภาษีทางอ้อม นโยบายเหล่านี้ประสบความสำเร็จอย่างดี การคลังของฝรั่งเศสหลุดพ้นภาวะหนี้สินล้นพ้น กอลแบร์ได้รับฉายาว่า **กอลแบร์ผู้ยิ่งใหญ่** (*le Grand Colbert*) 

ในปี 1669 เขาได้รับแต่งตั้งเป็นเสนาบดีกระทรวงทหารเรือ โคลแบร์สั่งให้มีการสำรวจเกี่ยวกับการบริหารและเศรษฐกิจของอาณานิคมเป็นครั้งแรก ซึ่งเจ้าของไร่ในอาณานิคมเหล่านี้ยังคงใช้แรงงานทาส ซึ่งเป็นการกระทำที่ผิดกฎหมายบนมาตุภูมิฝรั่งเศส เขาให้บุตรชายของเขาร่างกฤษฎีกาควบคุมการใช้ทาสเป็นฉบับแรก ซึ่งออกโดยพระเจ้าหลุยส์ที่ 14 ในปี 1685 ต่อมาในสมัยพระเจ้าหลุยส์ที่ 15 มีการแก้ไขเพิ่มเติมกฤษฎีกาฉบับนี้เป็นกฎหมายที่รู้จักกันในชื่อ "Code Noir" (ประมวลคนดำ) กฎหมายดังกล่าวมักถูกมองว่าเป็นผลงานของกอลแบร์

อย่างไรก็ตาม แม้ว่ากอลแบร์จะวางรากฐานประเทศไว้อย่างเข้าที่เข้าทาง แต่ก็เริ่มเสื่อมถอยลงเมื่อพระเจ้าหลุยส์ที่ 14 ทรงใช้จ่ายเงินอย่างฟุ่มเฟือย กอลแบร์ได้ทูลคัดค้านโครงการฟุ่มเฟือยต่างๆ พระเจ้าหลุยส์ที่ 14 จึงริบอำนาจบางส่วนจากเขา แต่เขาก็ยังได้เป็นมุขมนตรี เมื่อกอลแบร์สิ้นอำนาจ การคลังก็ระส่ำระสาย และมีสงครามทำให้ฝรั่งเศสยากจนลง กอลแบร์ป่วยเป็นโรคนิ่วไตและถึงแก่ความตายในปี 1683

หมวดหมู่:บุคคลที่เกิดในปี พ.ศ. 2162
หมวดหมู่:นักการเมืองฝรั่งเศส
หมวดหมู่:พระเจ้าหลุยส์ที่ 14 แห่งฝรั่งเศส
หมวดหมู่:บุคคลจากแร็งส์
เชกอิตอัป (เพลงคุมิ โคดะ)

"**เชกอิตอัป**" () เป็นซิงเกิลหมายเลข 04 หรือซิงเกิลลำดับที่ 22 ของคุมิ โคดะ  เป็น 1 ใน 12 ซิงเกิลของโครงการ *12 ซิงเกิล 12 สัปดาห์* ออกจำหน่ายในวันที่ 28 ธันวาคม พ.ศ. 2548  เปิดตัวที่อันดับที่ 6 ของชาร์ตออริกอนด้วยยอดขาย 44,419 แผ่น  โดยจำกัดจำนวนแค่ 5 หมื่นแผ่นเท่านั้น  และเพลง "เชกอิตอัป " ยังใช้เป็นเพลงปิดของรายการ *[[เดอะซันเดย์]]* ทางช่องนิปปอนทีวี

ธีมของปกซิงเกิล "เชกอิตอัป" คือ ชุดในงานคานิวัลของประเทศบราซิล

## รายชื่อเพลง
 
# "เชกอิตอัป " 
# "เชกอิตอัป" -บรรเลง-  

## ชาร์ต
;ชาร์ตออริกอน 

หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของคูมิ โคดะ
ค่ากึ่งกลางพิสัย

**ค่ากึ่งกลางพิสัย** () เป็นการวัดแนวโน้มสู่ส่วนกลางอย่างหนึ่ง คำนวณจากมัชฌิมเลขคณิตระหว่างค่าสูงสุดกับค่าต่ำสุดของชุดข้อมูล นั่นคือ
::\frac{\max x + \min x}{2}
ค่ากึ่งกลางชนิดนี้มีความอ่อนไหวสูงเนื่องจากใช้ข้อมูลเพียงสองค่า และไม่พิจารณาข้อมูลตัวอื่นๆ เลย ดังนั้นค่ากึ่งกลางพิสัยจึงหาที่ใช้ได้ยากในการวิเคราะห์ทางสถิติ

## ตัวอย่าง
กำหนดให้ชุดข้อมูลหนึ่งมีข้อมูลเป็น (6, 5, 6, 8, 2, 2, 3, 2, 4, 2, 7) ค่ากึ่งกลางพิสัยมีค่าเท่ากับ (8 + 2) / 2 = 10 / 2 = 5

และสำหรับชุดข้อมูล (1, 3, 5, 5, 40, 12, 7) ค่ากึ่งกลางพิสัยมีค่าเท่ากับ (40 + 1) / 2 = 41 / 2 = 20.5 ซึ่งสมาชิกแทบทุกตัวมีค่าน้อยกว่าค่ากึ่งกลางพิสัย เว้นแต่ค่าสูงสุด

## ดูเพิ่ม
* มัธยฐาน

หมวดหมู่:มัชฌิม
มิดเรนจ์

**มิดเรนจ์** (mid range) สามารถหมายถึง
* ค่ากึ่งกลางพิสัย ในทางคณิตศาสตร์
* มิดเรนจ์  (ลำโพง) ลำโพงขนาดกลางของตู้ลำโพงถูกออกแบบมาเพื่อให้เสียงในช่วงความถี่กลาง
เส้นมัธยฐาน

thumb|เส้นมัธยฐานตัดกันที่เซนทรอยด์
ในทางเรขาคณิต **เส้นมัธยฐาน** คือเส้นตรงที่ลากผ่านจุดกึ่งกลางบนด้านของรูปสามเหลี่ยมไปยังจุดยอดที่อยู่ตรงข้าม ทำให้พื้นที่ของรูปสามเหลี่ยมถูกแบ่งออกเป็นสองส่วนเท่ากัน เส้นมัธยฐานสามเส้นของรูปสามเหลี่ยมจะตัดกันที่เซนทรอยด์ (centroid) หรือศูนย์กลางมวล และเส้นมัธยฐานทุกเส้นจะถูกแบ่งออกเป็นสองส่วนที่จุดตัด โดยมีความยาวเป็น 2/3 ระหว่างจุดยอดกับเซนทรอยด์ และ 1/3 ระหว่างจุดกึ่งกลางด้านกับเซนทรอยด์

ไม่มีเส้นตรงอื่นใดที่แบ่งพื้นที่ของรูปสามเหลี่ยมออกเป็นสองส่วนเท่ากันแล้วผ่านเซนทรอยด์ นอกจากเส้นมัธยฐาน

## ความยาวของเส้นมัธยฐาน
ตามทฤษฎีบทของสจวด (Stewart's theorem) ความยาวของเส้นมัธยฐาน *m* บนจุดกึ่งกลางของด้าน *a* ในรูปสามเหลี่ยม คำนวณได้จาก
::m = \sqrt {\frac{2 b^2 + 2 c^2 - a^2}{4} } 
โดยที่ *b* และ *c* เป็นความยาวของด้านที่เหลือ

## ดูเพิ่ม
* การแบ่งครึ่ง (bisection)
* ส่วนสูง (altitude)
*ทฤษฎีเส้นมัธยฐาน (Apollonius' Theorem)

## แหล่งข้อมูลอื่น
* Medians and Area Bisectors of a Triangle
* The Medians at cut-the-knot
* Area of Median Triangle at cut-the-knot
* Medians of a triangle With interactive animation
* Constructing a median of a triangle with compass and straightedge animated demonstration

สเส้นมัธยฐาน
สเส้นมัธยฐาน
ธงชาติโอลันด์

[thumb|ธงชาติอแลนด์แควนคู่กับ[ธงชาติฟินแลนด์.]]
thumb|200px| ธงชาติโอลันด์ สัดส่วน:3:5
[thumb|200px| ธงชาติโอลันด์ สัดส่วน:3:5 [พ.ศ. 2464-2497]]
thumb|200px|ธงชาติหมู่เกาะโอคนีย์, ซึ่งสีในการจัดวางธงชาติแตกต่างจากธงชาติโอลันด์.
**ธงชาติโอลันด์** ได้ประกาศใช้อย่างเป็นทางการเมื่อวันที่ 7 เมษายน พ.ศ. 2497 ซึ่งธงผืนนี้ต้องใช้บนเกาะโอลันด์โดยเฉพาะ ธงผืนนี้เป็นธงกากบาทแห่งสแกนดิเนเวีย ซึ่งรูปแบบคล้ายธงชาติสวีเดน แต่มีความแตกต่างตรงที่ พื้นธงสีฟ้าจางอ่อน กากบาทใหญ่สีเหลืองอ่อน และ กากบาทเล็กสีแดง. ส่วนธงชาติเรือยอชต์ มีลักษณะเดียวกันกับธงชาติ แต่ที่ปลายธงตัดเป็นหางนกแซงแซว2แฉกที่มุมบนคันธงในพื้นสี่เหลี่ยมสีฟ้ามีตราของชมรมเรือยอชต์วาง. ซึ่งสีของธงนี้มาจากตราแผ่นดินประจำหมู่เกาะแห่งนี้ เป็นตรากวางสีเหลืองบนพื้นโล่สีฟ้า แต่ละส่วนมีความหมายดังนี้คือ
* พื้นธงสีฟ้าจางอ่อน หมายถึง ประเทศฟินแลนด์
* กากบาทใหญ่สีเหลืองอ่อน หมายถึง ประเทศสวีเดน อีกนัยหนึ่ง หมายถึง ตราแผ่นดินประจำหมู่เกาะแห่งนี้
* กากบาทเล็กสีแดง หมายถึง ตราแผ่นดินของประเทศฟินแลนด์ ซึ่งเป็นรูปสิงโตยืนบนดาบ ในพื้นโล่สีแดง

แต่ก่อนหน้านั้นในพ.ศ. 2464, ได้ใช้ธงชาติแบบแถบแนวนอน แต่มีแค่สองสีคือสีฟ้าและสีเหลือง โดยมีการเรียงแถบสีดังนี้คือ สีฟ้า-สีเหลือง-สีฟ้า.

ธงชาติโอคนีย์ ใน สกอตแลนด์, ออกแบบเมื่อ พ.ศ.2550, ซึ่งรูปแบบของธงซึ่งมีความตรงกันข้ามกับธงชาติโอลันด์; ซึ่งรูปแบบเหมือนกันกับธงชาติไอซ์แลนด์ ซึ่งมีรูปแบบตรงกันข้ามกับ ธงชาตินอร์เวย์.

## แหล่งข้อมูลอื่น

หมวดหมู่:โอลันด์
อโอลันด์
อโอลันด์
โอลันด์
ตราแผ่นดินของโอลันด์

**ตราแผ่นดินของ[[หมู่เกาะโอลันด์]]** เป็นรูปตรากวางสีน้ำตาลบนพื้นโล่สีฟ้า ตราแผ่นดินแต่ละส่วนมีความหมายดังนี้
* พื้นโล่สีฟ้าจางอ่อน หมายถึง ประเทศฟินแลนด์
* กวางสีเหลืองอ่อน หมายถึง ประเทศสวีเดน
* มงกุฎ 3 สี หมายถึง สีของธงชาติโอลันด์

หมวดหมู่:หมู่เกาะโอลันด์
อโลันด์
ฟีล

**ฟีล** () เป็นซิงเกิลหมายเลข 06 หรือซิงเกิลที่ 24 ของคุมิ โคดะ  เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์     วางจำหน่ายในวันที่ 11 มกราคม  พ.ศ. 2549  เปิดตัวที่อันดับที่ 1 ของออริกอนชาร์ตด้วยยอดขาย 39,110 แผ่น  ซึ่งซิงเกิล feel เป็นซิงเกิลแรกที่ขึ้นอันดับที่ 1 ออริกอนชาร์ตที่มียอดขายน้อยกว่า 5 หมื่นแผ่น   โดยจำกัดจำนวนการวางจำหน่ายแค่ 5 หมื่นแผ่นเท่านั้น  และเพลง feel ประกอบโฆษณาของ music.jp

เพลง feel เป็นเพลงที่คุมิแต่งขึ้นกับฮิโตชิ ชิโมโนะ  โดยคุมิเป็นคนแต่งเนื้อร้องภาษาอังกฤษและเป็นคนร้องคอรัสเพลงนี้เอง  และยังเป็นซิงเกิลแรกของคุมิที่มีเนื้อร้องภาษาอังกฤษมากกว่าภาษาญี่ปุ่น

มิวสิกวีดีโอเพลง feel เป็นเรื่องราวต่อจากมิวสิกวีดีโอเพลง you  เป็นเรื่องราวของความรักของชายหนุ่มกับนักร้องคาเฟ่ซึ่งนำแสดงโดยโอชินาริ ชูโกะ  และคุมิ โคดะ

ธีมของปกซิงเกิล feel คือ ชุดมาธาดอร์ของประเทศสเปน

## รายชื่อเพลง

# feel 
# feel (instrumental)  

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลอันดับที่ 1 ออริกอนชาร์ต
ไลส์

"**ไลส์**" () เป็นซิงเกิลหมายเลข 05 หรือซิงเกิลลำดับที่ 23 ของคุมิ โคดะ  เป็น 1 ใน 12 ซิงเกิลในโครงการ *12 ซิงเกิล 12 สัปดาห์* ออกจำหน่ายเมื่อวันที่ 4 มกราคม พ.ศ. 2549 เปิดตัวในอันดับที่อันดับที่ 7 ของชาร์ตออริกอนด้วยยอดจำหน่าย 43,900 ชุด โดยจำกัดจำนวนแค่ 5 หมื่นชุดเท่านั้น  และเพลง "ไลส์" เป็นเพลงประกอบโฆษณาของเว็บไซต์ music.jp และยังเป็นเพลงปิดของรายการ *ADORE na! GAREJJI* 

เพลง "ไลส์" เป็นผลงานการประพันธ์ของคุมิเอง เรียบเรียงโดยยานากิแมนซึ่งเป็นโปรดิวเซอร์ชื่อดังของประเทศญี่ปุ่นที่ร่วมงานกับศิลปินชื่อดังมากมายอย่าง โบอา, SMAP เป็นต้น

มิวสิกวิดีโอเพลง "ไลส์" เป็นเรื่องราวต่อจากมิวสิกวิดีโอเพลง "ยู" และ "ฟีล" เป็นเรื่องราวของความรักของชายหนุ่มนักมายากลกับแฟนสาวซึ่งผู้ช่วยของเขาซึ่งนำแสดงโดยโชเก็น  และคุมิ โคดะ

ธีมของปกซิงเกิลเพลง "ไลส์" คือ ชุดกี่เพ้าประเทศจีน

## รายชื่อเพลง
 
# "ไลส์" 
# "ไลส์" (บรรเลง) 

## ชาร์ต
;ชาร์ตออริกอน

หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลในปี พ.ศ. 2549
หมวดหมู่:เพลงป็อป
จุดกึ่งกลาง

250px|thumb|จุดกึ่งกลางบนส่วนของเส้นตรง <math>(x_1, y_1)</math> และ <math>(x_2, y_2)</math>
**จุดกึ่งกลาง** () คือจุดจุดหนึ่งที่อยู่บนตำแหน่งกึ่งกลางของส่วนของเส้นตรง ซึ่งอยู่ห่างจากจุดปลายทั้งสองเป็นระยะทางเท่ากัน จุดกึ่งกลางของส่วนของเส้นตรงบนระนาบ โดยที่มีจุดปลายอยู่ที่พิกัด (x_1, y_1) และ (x_2, y_2) สามารถคำนวณได้จาก
::M = \left(\tfrac{x_1 + x_2}{2}, \tfrac{y_1 + y_2}{2}\right)
ในทำนองเดียวกัน จุดกึ่งกลางในปริภูมิสามมิติของระบบพิกัดคาร์ทีเซียน สามารถหาได้จาก
::M = \left(\tfrac{x_1 + x_2}{2}, \tfrac{y_1 + y_2}{2}, \tfrac{z_1 + z_2}{2}\right)
ในฮิสโทแกรมจะเรียกจุดกึ่งกลางว่า **คะแนนชั้น** (class mark)

## ดูเพิ่ม
* เส้นมัธยฐาน (median)

## แหล่งข้อมูลอื่น
* แอนิเมชัน แสดงลักษณะเฉพาะของจุดกึ่งกลางบนส่วนของเส้นตรง

หมวดหมู่:เรขาคณิตมูลฐาน
จุดกลาง

**จุดกลาง** อาจหมายถึง
* จุดกลาง (เครื่องหมาย) (middle dot) ลักษณะดังนี้ ·
* จุดกึ่งกลาง (midpoint) ของความยาว
* จุดศูนย์กลาง (centre) ของรูปวงกลมเป็นต้น
* จุดศูนย์กลางมวล (center of mass)
* จุดกลางเป้า (bullseye หรือ bull's eye)
อารี วงศ์ลือเกียรติ

**อารี วงศ์ลือเกียรติ** หรือ **อารี ซง** (; เกิด 1 พฤษภาคม พ.ศ. 2529) นักกอล์ฟอาชีพหญิง ลูกครึ่งไทย-เกาหลีใต้ ปัจจุบันถือสัญชาติเกาหลีใต้ ตามบิดา

อารี เกิดที่กรุงเทพมหานคร เป็นบุตรของ อิน-จอง ซง กับ วาณี วงศ์ลือเกียรติ  มีฝาแฝด คือ นารี วงศ์ลือเกียรติ (นารี ซง) มีพี่ชายที่เป็นนักกอล์ฟอีกหนึ่งคน คือ ชาญ วงศ์ลือเกียรติ  เติบโตที่จังหวัดเชียงใหม่ ในวัยเด็กเคยเล่นให้กับทีมเยาวชนทีมชาติไทย แต่ไม่ได้รับการสนับสนุนจากทางการไทยเท่าที่ควร ประกอบกับเหตุผลด้านการตลาด การโฆษณา และบริษัทผู้สนับสนุน  อารีและนารี จึงเปลี่ยนไปถือสัญชาติเกาหลีใต้

ในปี พ.ศ. 2542 ขณะอายุเพียง 13 ปี อารีชนะเลิศรายการ U.S. Girls' Junior Championship ทำสถิติผู้เล่นอายุน้อยที่สุด และยังชนะอีกหลายรายการในปีนั้น

เธอเริ่มเล่นกอล์ฟอาชีพ หลังจากจบชั้นมัธยม โดยไม่เรียนต่อระดับมหาวิทยาลัยเหมือนพี่สาว ได้ร่วมเล่นใน แอลพีจีเอทัวร์ ตั้งแต่ พ.ศ. 2547

## อ้างอิง

## แหล่งข้อมูลอื่น
* ประวัติจาก LPGA
* ประวัติจาก Seoul Sister
* เว็บไซต์ส่วนตัว 
* ภาพ อารีและนารี จาก ViewImage.com 
* บล็อก จาก LPGA

หมวดหมู่:นักกอล์ฟหญิงชาวเกาหลีใต้
หมวดหมู่:นักกอล์ฟหญิงชาวไทย
หมวดหมู่:ชาวไทยเชื้อสายเกาหลีใต้
หมวดหมู่:ชาวไทยเชื้อสายจีน
หมวดหมู่:บุคคลฝาแฝดจากประเทศไทย
หมวดหมู่:นักกีฬาจากจังหวัดเชียงใหม่
หมวดหมู่:นักกีฬาจากกรุงเทพมหานคร
หมวดหมู่:บุคคลฝาแฝดจากเกาหลีใต้